158 



Cambridge. I intet af disse Tilfælde lykkedes det at 

 klække Hvepsen. 



Paa Ceylon har man i de sidste Aar fundet slige 

 Edderkop-Snyltere, og der er det lykkedes at klække 

 dem. Det er en Mr. E. E. Green i), som giver en Med- 

 delelse om dette Fund; han beskriver og afbilder Larven 

 (som siddende paa Edderkoppens Bagkrop) og den af 

 Larven klækkede Snyltehveps, der ogsaa her er en Poly- 

 sphincta-Art. Værtdyrene ere udelukkende Hunner; de 

 vedblive at æde og synes at befinde sig vel, lige til 

 Snyltelarven er fuldvoxen. Den forlader dem da og 

 spinder sig ind paa Bladene i en flaskeformig Kokon. 

 Nærværende Referat er hentet fra en Artikel af L. O. 

 Ho ward 2),- hvor denne henleder Opmærksomheden hos 

 de amerikanske Entomologer derpaa, og kort efter 

 modtog han af Mr. J. H. Emerton i Cambridge en 

 hel Sending af smaa Edderkopper med Snyltelarver paa 

 Bagkroppen. Edderkopperne bleve bestemte som Liny- 

 phia communis, L. marginata, Erigone sp. og en ung 

 Dictyna volupis Keys. Af den Larve, der havde suget 

 paa den sidstnævnte, klækkedes en Polysphincta-Han, 

 om hvis Klækning der meddeles følgende. Da Edder- 

 koppen blev fundet, den 15. Maj 1887, var Larven om- 

 trent halv saa lang som Edderkoppens Bagkrop; den 

 var fæstet ved Hjælp af Munden til den forreste Del af 

 Bagkroppen. Den 18. Maj var Edderkoppen død; Larven 

 var da fuldvoxen, større end Edderkoppen havde været, 

 og spandt sin Kokon. Den 25. Maj forvandlede den 

 sig til Puppe og kom ud som Imago, den 1. Juni. Det 

 viste sig at være en ny Art, som Ho ward 3) afbilder 



^) i Hardwike's »Science Gossip« for Juli 1888. 



") External spider parasites, i Insect life, vol. I. Washington 



1888, p. 42—43. 

 ^) Further concerning external spider parasites, ib. p. 106—107. 



